Prezident matbuot kotibi: Shavkat Mirziyoyevning Tojikistonga tashrifi doirasida kamida 27 hujjat imzolanadi

O‘zbekiston prezidenti Shavkat Mirziyoyevning Tojikistonga davlat tashrifidan ulkan natijalar kutilmoqda.
Prezidentning matbuot kotibi Komil Allamjonovning ma'lum qilishicha, tashrif doirasida imzolash uchun 27 hujjat tayyorlangan. Davlat rahbarlarining Qo‘shma bayonoti, O‘zbekiston – Tojikiston davlat chegarasining alohida uchastkalari to‘g‘risidagi shartnoma, Fuqarolarning o‘zaro qatnovi to‘g‘risidagi bitim shular jumlasidandir.
Shuningdek, tashrif doirasida o‘tkaziladigan biznes-forum va O‘zbekiston milliy sanoat ko‘rgazmasida umumiy qiymati 140 million dollardan ziyod bo‘lgan tijorat shartnomalari imzolanishiga kelishilgan.
«Bilasiz, Prezidentimiz konstruktiv ish olib boradi va masalalarni joyida hal qiladi. Shu nuqtai nazardan, tashrif paytida kelishuvlar miqdori yanada oshishi mumkin», deydi Komil Allamjonov.
Shavkat Mirziyoyev 9-10 mart kunlari Dushanbeda bo‘ladi.